Na podlagi drugega odstavka 11. člena Zakona o finančni upravi (Uradni list RS, št. 25/14, 39/22 in 14/23) ter tretjega odstavka 23. člena Akta o notranji organizaciji in sistemizaciji delovnih mest v Finančni upravi RS (št. 010-6/2016-198, z dne 13. 2. 2019, s spremembami in dopolnitvami) izdajam

**Splošne pogoje plačevanja obveznih dajatev s SEPA direktno obremenitvijo**

1. **Splošne določbe**
2. člen

(namen)

(1) S temi Splošnimi pogoji plačevanja obveznih dajatev s SEPA direktno obremenitvijo (v nadaljevanju: splošni pogoji) se določajo način in pogoji pri plačilu obveznih dajatev in drugih denarnih nedavčnih obveznosti za katere je nadzornik Finančna uprava Republike Slovenije (v nadaljevanju: FURS), s SEPA direktno obremenitvijo.

(2) Plačnik s podpisom soglasja za SEPA direktno obremenitev (v nadaljevanju: soglasje) potrjuje:

* da je seznanjen s temi splošnimi pogoji, ki so sestavni del soglasja in da z njimi v celoti soglaša,
* da je seznanjen s pogoji poslovanja za uporabo informacijskega sistema eDavki, ki so objavljeni na spletni strani: [eDavki - Pogoji posl. (durs.si)](https://edavki.durs.si/EdavkiPortal/OpenPortal/pages/introduction/agreement.aspx) ter pojasnili v zvezi s podpisovanjem in varnostjo pri uporabi portala eDavki in mobilne aplikacije eDavki, ki so objavljeni na spletni strani: [eDavki - Varnost pri uporabi portala eDavki in mobilne aplikacije eDavki (durs.si)](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=varnost_p_m),
* da se banki plačnika in Upravi Republike Slovenije za javna plačila (v nadaljevanju: UJP) razkrijejo podatki, ki so davčna tajnost,
* da soglaša, da FURS obdeluje in hrani osebne podatke, ki so pridobljeni zaradi potreb poslovanja s SEPA direktno obremenitvijo,
* da je seznanjen, da so informacije o varstvu osebnih podatkov objavljene na [spletni strani FURS](http://www.fu.gov.si/kontakti/?type=atomtx_news_pi1%5BoverwriteDemand%5D%5Byear%5D%3D2015tx_news_pi1%5BoverwriteDemand%5D%5Bmonth%5D%3D04tx_news_pi1%5Bcontroller%5D%3DNewscHash%3D2bf3b605ff3d8cc248fe37c8d1b61f12tx_news_pi1%5BoverwriteDemand%5D%5Byear%5D%3D2016tx_news_pi1%5BoverwriteDemand%5D%5Bmonth%5D%3D02tx_news_pi1%5Bcontroller%5D%3DNewscHash%3Dbf703df0008af97de30b8d5c8113c41a#c6991).

1. člen

(opredelitev izrazov)

Posamezni izrazi uporabljeni v teh splošnih pogojih imajo naslednji pomen:

* **SEPA direktna obremenitev[[1]](#footnote-1)** (v nadaljevanju: SDD) je plačilna transakcija za poravnavo enkratnih ali ponavljajočih obveznosti v evrih na območju SEPA[[2]](#footnote-2), pri kateri za obremenitev plačilnega računa plačnika, plačilni nalog za SDD določi prejemnik plačila na podlagi plačnikovega soglasja,
* **prejemnik plačila** je imetnik računa v dobro katerega bo izvršeno plačilo s SDD oz. prejemnik sredstev iz naslova plačila obvezne dajatve s SDD, ki je pooblastil nadzornika javnofinančnih prihodkov za zastopanje v vseh postopkih s SDD,
* **imetnik računa[[3]](#footnote-3)** je proračunski uporabnik, ki sredstva računa vodi v svoji poslovni knjigi, t.j. blagajna javnega financiranja (proračun države, proračuni občin, ZZZS in ZPIZ ter drugi proračunski uporabniki po zakonu), kateri bodo sredstva obveznih dajatev razporejena,
* **nadzornik**[[4]](#footnote-4) je FURS, ki je na podlagi zakona[[5]](#footnote-5) pristojen za pobiranje obveznih dajatev, vodenje evidenc terjatev obveznih dajatev, usklajevanje in poročanje ter izterjavo terjatev obveznih dajatev,
* **plačnik** je fizična oseba - zavezanec za davek kot je opredeljen v Zakonu o davčnem postopku[[6]](#footnote-6) (v nadaljevanju: ZDavP-2),
* **soglasje** je pooblastilo, ki ga plačnik izda prejemniku plačila za izvršitev več plačilnih transakcij. Plačnik s soglasjem prejemniku plačila dovoli posredovanje plačilnega naloga za obremenitev plačilnega računa plačnika v višini nastale obveznosti s SDD,
* **plačilni nalog[[7]](#footnote-7)** je navodilo plačnika ponudniku plačilnih storitev, s katerim odredi izvršitev plačilne transakcije,
* **banka plačnika** je izvajalec plačilnega prometa, pri katerem ima plačnik odprt plačilni račun,
* **UJP** (Uprava Republike Slovenije za javna plačila) je organ, ki opravlja plačilne storitve za proračunske uporabnike, razen, če ni z zakonom drugače določeno[[8]](#footnote-8),
* **osnovna shema SDD** določa pravila, standarde in postopke za izvajanje SDD, kjer je plačnik praviloma fizična oseba, prejemnik plačila pa je pravna oseba,
* **obvezna dajatev** je dajatev, kot je definirana v Zakonu o finančni upravi,
* **druge denarne nedavčne obveznosti** so obveznosti zavezanca, ki niso obvezne dajatve in za izterjavo katerih je v skladu z zakonom pristojen FURS,
* **davek** ima enak pomen kot v ZDavP-2,
* **podračun obveznih dajatev in drugih javnofinančnih prihodkov[[9]](#footnote-9)** (v nadaljevanju: podračun JFP) je račun na katerega zavezanci plačujejo obvezne dajatve in druge javnofinančne prihodke,
* **plačilni račun** je račun plačnika za katerega je FURS podal soglasje za SDD,
* **referenca prejemnika[[10]](#footnote-10)** je podatek na plačilnem nalogu na podlagi katerega se določi plačnik davka in vrsta davka, ki se plačuje,
* **datum izvršitve** je datum obremenitve računa plačnika.

1. **Pooblastilo nadzorniku**
2. člen

(vključitev v poslovanje s SDD)

(1) Obvezne dajatve za katere je nadzornik FURS, se lahko plačujejo s SDD, če se plačujejo na podračun JFP za katerega je FURS prejel pooblastilo imetnika podračuna JFP za vključitev podračuna JFP v poslovanje s SDD.

(2) Imetnik podračuna JFP s pooblastilom pooblasti FURS za zastopanje v vseh postopkih poslovanja s SDD, vključno za sklepanje soglasij s plačniki obveznih dajatev in za pošiljanje nalogov za SDD v breme računov plačnikov.

(3) FURS na svoji spletni strani objavi seznam imetnikov podračunov JFP od katerih je prejel pooblastilo za vključitev podračuna JFP v poslovanje s SDD v skladu z drugo alinejo 8. člena teh splošnih pogojev.

1. **Soglasje**
2. člen

(predložitev, spreminjanje in ukinitev soglasja)

(1) Soglasje, ki ga plačnik predloži FURS, velja za prejemnika plačila (imetnika računa), ki je opredeljen na soglasju. Za enega prejemnika plačila ima plačnik lahko veljavno samo eno soglasje.

(2) Soglasje lahko predloži plačnik, ki je prijavljen v sistem elektronskega vročanja prek eDavkov[[11]](#footnote-11). Soglasja v imenu plačnika ne more predložiti pooblaščenec za delo z obrazci znotraj eDavkov.

(3) Plačnik predloži soglasje FURS prek eDavkov. Soglasje se lahko predloži tudi za plačilni račun odprt v tujini, če je ta račun prijavljen FURS[[12]](#footnote-12) in je banka, pri kateri je odprt plačilni račun za katerega se podaja soglasje, vpisana v register bank udeleženk v osnovni shemi SDD[[13]](#footnote-13).

(4) Plačnik mora FURS predložiti spremembo soglasja v primeru spremembe osebnih podatkov ali plačilnega računa. V primeru spremembe plačilnega računa plačnika mora plačnik obstoječe soglasje ukiniti in predložiti novo soglasje. Sprememba in ukinitev soglasja se predložita prek eDavkov.

(5) Plačnik lahko soglasje kadarkoli ukine.

(6) Predloženo soglasje plačnika velja za plačilo vseh obveznih dajatev določenih za posameznega prejemnika plačila v seznamu objavljenem na spletni strani FURS v skladu z drugo alinejo 8. člena teh splošnih pogojev.

(7) Predloženo soglasje velja tudi za obvezne dajatve, ki bodo vključene na seznam iz druge alineje 8. člena teh splošnih pogojev po predložitvi soglasja, če plačnik soglasja ne ukine.

1. člen

(referenčna oznaka soglasja)

(1) FURS za vsako soglasje določi enolično referenčno oznako soglasja. Referenčna oznaka soglasja se določi ob podpisu soglasja.

(2) FURS določeno referenčno oznako soglasja uporablja v vseh SDD v dobro podračuna JFP prejemnika plačila (imetnika računa) za katerega je plačnik podal soglasje.

(3) Plačniku je omogočen vpogled v podana soglasja v eDavkih z vpogledom v meni »Pregled SEPA soglasij za direktne obremenitve«.

1. člen

(veljavnost soglasja)

Soglasje po SDD shemi postane neveljavno, če FURS po tem soglasju v zadnjih 36 mesecih ne posreduje plačilnega naloga ali plačnik soglasje ukine.

1. **Pravice in obveznosti**
2. člen

(pravice in obveznosti plačnika)

Pravice in obveznosti plačnika so:

* da lahko v eDavkih vloži ugovor na plačilni nalog za SDD do pet delovnih dni pred izvršitvijo SDD, pri čemer to ne pomeni, da je ukinil soglasje,
* da lahko pri banki plačnika vloži ugovor pred izvršitvijo posamezne SDD en delovni dan pred izvršitvijo posamezne SDD, pri čemer to ne pomeni, da je ukinil soglasje,
* da lahko izključno pri banki plačnika zahteva vračilo zneska že izvršene SDD v roku 8 tednov po izvršitvi SDD oziroma v roku 13 mesecev po izvršitvi SDD v primeru neodobrene ali nepravilno izvršene SDD,
* da v primerih iz prejšnje alineje plačnik sam poravna obveznosti vključno z zamudnimi obrestmi na podračun JFP in z referenco določeno v iskalniku »[Računi in reference za plačilo obveznih dajatev](https://www.fu.gov.si/fileadmin/Internet/Placevanje_in_izvrsba/Podrocja/Placevanje_davkov_in_drugih_dajatev/Opis/Racuni_in_reference_za_placevanje.xlsx)«,
* da v primeru neizvršitve SDD iz razlogov na strani plačnika (npr. ne zagotovi zadostnih denarnih sredstev, če jih zagotovi prepozno, če je račun plačnika blokiran ali zaprt, če je plačnik prenehal obstajati ali je preklical izvedbo SDD), plačnik sam poravna obveznosti vključno z zamudnimi obrestmi na podračun JFP in z referenco določeno v iskalniku »[Računi in reference za plačilo obveznih dajatev](https://www.fu.gov.si/fileadmin/Internet/Placevanje_in_izvrsba/Podrocja/Placevanje_davkov_in_drugih_dajatev/Opis/Racuni_in_reference_za_placevanje.xlsx)«,
* da soglasje za SDD poda na način opisan v 4. členu teh splošnih pogojev,
* da s podanim soglasjem jamči za resničnost in pravilnost vseh posredovanih podatkov in da o vsaki spremembi povezani s soglasjem, takoj obvesti FURS na način opredeljen v 4. členu teh splošnih pogojev. V primeru, da tega ne naredi, nosi odgovornost za morebitno nepravilno izvedbo plačila.

1. člen

(pravice in obveznosti FURS)

Pravice in obveznosti FURS so:

* da izvaja SDD v skladu z osnovno shemo SDD,
* da na svoji spletni strani objavi seznam podračunov JFP za katere je od imetnika podračuna JFP prejel pooblastilo za vključitev podračuna JFP v poslovanje s SDD, skupaj s podatkom o najvišjem znesku za katerega lahko posreduje plačilni nalog za SDD in dokumenti s katerimi je odmerjena obveznost za plačilo katere posreduje plačilni nalog za SDD,
* da pripravi plačilni nalog za SDD za plačilo obveznosti, ki so opredeljene na seznamu iz druge alineje tega člena,
* da pripravi plačilni nalog za SDD, če na dan določen v dokumentu opredeljenem v seznamu iz druge alineje tega člena, razpolaga z veljavnim soglasjem plačnika,
* da kot datum izvršitve plačilnega naloga za SDD določi datum plačila, ki je enak datumu, ko se v skladu z aktom s katerim je bila odmerjena obvezna dajatev, ki se plačuje s SDD, izteče rok za plačilo, razen če se na ta dan ne izvaja medbančni plačilni promet. V tem primeru se kot datum izvršitve določi zadnji dan delovanja medbančnega plačilnega prometa pred iztekom roka za plačilo.
* da plačnika najkasneje 14 koledarskih dni pred datumom izvršitve plačilnega naloga za SDD obvesti o nameravani direktni obremeniti na način, da mu omogoči vpogled v pripravljen plačilni nalog za SDD preko eDavkov, meni »Pregled SEPA direktnih obremenitev«,
* da ne pripravi plačilnega naloga za SDD za plačilo obveznosti opredeljene v drugi alineji tega člena, če ima plačnik na dan priprave plačilnega naloga neporavnane zapadle obveznosti iz naslova iste vrste obvezne dajatve in ki se plačujejo na isti račun, višje od 1 EUR,
* da ne pripravi plačilnega naloga za SDD za plačilo obvezne dajatve, če je račun plačnika določen za izvajanje SDD na soglasju zaprt, je zoper plačnika v teku postopek zaradi insolventnosti ali je plačnik umrl,
* da plačilne naloge za SDD pošlje UJP dva delovna dneva pred nameravano obremenitvijo računa, razen plačnih nalogov za SDD zoper katere je plačnik podal ugovor v skladu s prvo alinejo 7. člena teh splošnih pogojev in primerih iz predhodne alineje tega člena,
* da na svoji spletni strani objavi bistvene spremembe pri plačilu obveznih dajatev s SDD,
* da pri pripravi plačilnega naloga za SDD upošteva zadnje prejeto soglasje za prejemnika plačila.

1. **Plačilo davka**
2. člen

(vrstni red plačila davka)

(1) S prejetim plačilom na podlagi SDD se poravnajo davki navedeni na plačilnem nalogu za SDD v katerega vpogled je omogočen v meniju »Pregled SEPA direktnih obremenitev« na eDavkih.

(2) Za plačilo prejeto na podlagi SDD se šteje plačilo, ki je izvršeno na podračun JFP in z referenco prejemnika, ki je določena na plačilnem nalogu za SDD.

(3) Če davek ni plačan v predpisanem roku, se plačajo zamudne obresti (prvi odstavek 96. člena ZDavP-2).

1. **Končne določbe**
2. člen

(spreminjanje splošnih pogojev)

(1) FURS si pridržuje pravico spremeniti te splošne pogoje. Vsakokratni veljavni splošni pogoji so objavljeni na spletni strani FURS.

(2) Če plačnik ne soglaša s spremenjenimi splošnimi pogoji, ukine soglasje.

(3) Šteje se, da plačnik soglaša s spremenjenimi splošnimi pogoji poslovanja, če v roku 15 dni od datuma objave spremembe splošnih pogojev na spletni strani FURS ne ukine soglasja.

1. člen

(reševanje sporov)

Morebitne spore v zvezi s temi splošnimi pogoji poslovanja plačnik in FURS rešujeta sporazumno. Če sporazumna rešitev ni možna, spor rešuje stvarno pristojno sodišče v Ljubljani.

1. člen

(začetek veljavnosti)

Ti splošni pogoji veljajo od 30. 3. 2023.

Številka: 405-15/2023-1

Datum: 17. 03. 2023

Peter Grum,

generalni direktor

1. [Uredba (EU) št. 260/2012 Evropskega parlamenta in Sveta z dne 14. marca 2012 o uvajanju tehničnih in poslovnih zahtev za kreditne prenose in direktne bremenitve v eurih in o spremembi Uredbe (ES) št. 924/200](https://eur-lex.europa.eu/legal-content/SL/ALL/?uri=CELEX%3A32012R0260) (UL EU, št. L 94/22, 30. 3. 2012). [↑](#footnote-ref-1)
2. Enotno območje plačil v evrih. [↑](#footnote-ref-2)
3. 12. alineja 2. člena Zakona o opravljanju plačilnih storitev za proračunske uporabnike (Uradni list RS, št. 77/16 in 47/19. [↑](#footnote-ref-3)
4. 2. člen Pravilnika o plačevanju in razporejanju obveznih dajatev in drugih javnofinančnih prihodkov (Uradni list RS, št. [21/18](http://www.uradni-list.si/1/objava.jsp?sop=2018-01-0892), [56/18](http://www.uradni-list.si/1/objava.jsp?sop=2018-01-2807" \t "_blank" \o "Pravilnik o spremembah in dopolnitvi Pravilnika o plačevanju in razporejanju obveznih dajatev in drugih javnofinančnih prihodkov), [18/21](http://www.uradni-list.si/1/objava.jsp?sop=2021-01-0415) in 29/23). [↑](#footnote-ref-4)
5. 11. člen Zakona o finančni upravi (Uradni list, RS, št. 25/14, 39/22 in 14/23). [↑](#footnote-ref-5)
6. Uradni list RS, št. [13/11](http://www.uradni-list.si/1/objava.jsp?sop=2011-01-0553" \t "_blank" \o "Zakon o davčnem postopku (uradno prečiščeno besedilo)) – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), [22/14](http://www.uradni-list.si/1/objava.jsp?sop=2014-01-0832) – odl. US, [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H, [36/19](http://www.uradni-list.si/1/objava.jsp?sop=2019-01-1628), [66/19](http://www.uradni-list.si/1/objava.jsp?sop=2019-01-2928), [145/20](http://www.uradni-list.si/1/objava.jsp?sop=2020-01-2544) – odl. US, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, 39/22 – ZFU-A, 52/22 – odl. US, 87/22– odl. US in 163/22). [↑](#footnote-ref-6)
7. 8. člen Zakon o plačilnih storitvah, storitvah izdajanja elektronskega denarja in plačilnih sistemih (Uradni list RS, št. [7/18](http://www.uradni-list.si/1/objava.jsp?sop=2018-01-0274), [9/18 – popr.](http://www.uradni-list.si/1/objava.jsp?sop=2018-21-0407) in [102/20](http://www.uradni-list.si/1/objava.jsp?sop=2020-01-1914)). [↑](#footnote-ref-7)
8. 3. člen Zakona o opravljanju plačilnih storitev za proračunske uporabnike. [↑](#footnote-ref-8)
9. 1. točka 2. člena in 3. člen Pravilnika o plačevanju in razporejanju obveznih dajatev in drugih javnofinančnih prihodkov [↑](#footnote-ref-9)
10. 7. točka 2. člena in 6. člen Pravilnika o plačevanju in razporejanju obveznih dajatev in drugih javnofinančnih prihodkov. [↑](#footnote-ref-10)
11. Podrobneje pojasnjeno na [spletni strani FURS](https://www.fu.gov.si/davki_in_druge_dajatve/poslovanje_z_nami/vrocanje?type=atom%27a%3D0%3D69b6518416597fdecb299e4571add7b0%3D81cfad3053e21cc5e83325d4913a2fa5). [↑](#footnote-ref-11)
12. Več o prijavi računa v tujini na spletni strani: [Prijava računa v tujini | FINANČNA UPRAVA REPUBLIKE SLOVENIJE (gov.si)](https://www.fu.gov.si/zivljenjski_dogodki_prebivalci/prijava_racuna_v_tujini?type=atomtx_news_pi1%5BoverwriteDemand%5D%5Byear%5D%3D2015tx_news_pi1%5BoverwriteDemand%5D%5Bmonth%5D%3D04tx_news_pi1%5Bcontroller%5D%3DNewscHash%3D2bf3c2012atopc5022) [↑](#footnote-ref-12)
13. [Registers of Participants in SEPA Payment Schemes | European Payments Council](https://www.europeanpaymentscouncil.eu/what-we-do/be-involved/register-participants/registers-participants-sepa-payment-schemes). [↑](#footnote-ref-13)